b"\n_START_ARTICLE_\nMarianne Jean-Baptiste\n_START_SECTION_\nBiografia\n_START_PARAGRAPH_\nFormada a la Royal Academy of Dramatic Art de Londres, treballa a l'escena del Royal Nacional Theatre. L'any 1994, \xc3\xa9s nominada pels premis Ian Charleson per la seva actuaci\xc3\xb3 a Mesura a mesura, amb la companyia internacional Cheek by Jowl de Declan Donnellan i Nick Ormerod._NEWLINE_Autora i compositora, Marianne Jean-Baptiste va gravar un \xc3\xa0lbum de can\xc3\xa7ons blues i compost el t\xc3\xadtol musical per al film de Mike Leigh Career Girls estrenada l'any 1997. L'any 1999, actua al teatre dels Bouffes du Nord a Par\xc3\xads, a una producci\xc3\xb3 en llengua francesa de Peter Brook Le Costume, una pe\xc3\xa7a d'un acte de Barney Simon i Mothobi Mutloatse, basada en la hist\xc3\xb2ria de Can Themba, on encarna Matilda. \xc3\x89s tamb\xc3\xa9 aclamada per al seu paper de Doreen Lawrence a The Murder of Stephen Lawrence de Paul Greengrass l'any 1999._NEWLINE_De 2002 a 2009, encarna l'agent de l'FBI Vivian Johnson a Without a Trace. Despr\xc3\xa9s d'algunes aparicions d'altres s\xc3\xa8ries de televisi\xc3\xb3 (Secrets in the Walls, Harry's Law, Sons of Anarchy, Believe), s'uneix al repartiment de la 2a temporada de Broadchurch l'any 2014._NEWLINE_L'any 2013, el p\xc3\xbablic del Theatre Nacional de Londres la troba al paper de la germana Margaret Alexander a The Amen Corner  de James  Baldwin, sota la direcci\xc3\xb3 de Rufus Norris._NEWLINE_Est\xc3\xa0 casada amb un ballar\xc3\xad de ballet angl\xc3\xa8s, Evan Williams, amb qui ha tingut dues filles.\n_START_SECTION_\nPremis i nominacions\n_START_PARAGRAPH_\nPer a Secrets i Mentides, Marianne Jean-Baptiste ha estat candidata als Oscars, als Premis Globus d'Or i als Premis British Academy, i esdev\xc3\xa9 la primera actriu negra brit\xc3\xa0nica nomenada als Oscars 1996 per al millor paper secundari."